DA Den Europæiske Unions Tidende C 360/5

Ajourførte modeller til de kort, der udstedes af medlemsstaternes udenrigsministerier til akkrediterede medlemmer af diplomatiske og konsulære repræsentationer og deres familiemedlemmer, jf. artikel 19, stk. 2, i Europa-Parlamentets og Rådets forordning (EF) nr. 562/2006 om indførelse af en fællesskabskodeks for personers grænsepassage (Schengengrænsekodeks) (EUT C 247 af 13.10.2006, s. 85, EUT C 153 af 6.7.2007, s. 15, EUT C 64 af 19.3.2009, s. 18, EUT C 239 af 6.10.2009, s. 7, EUT C 304 af 10.11.2010, s. 6, EUT C 273 af 16.9.2011, s. 11, EUT C 357 af 7.12.2011, s. 3, EUT C 88 af 24.3.2012, s. 12, EUT C 120 af 25.4.2012, s. 4, EUT C 182 af 22.6.2012, s. 10, EUT C 214 af 20.7.2012, s. 4, EUT C 238 af 8.8.2012, s. 5, EUT C 255 af 24.8.2012, s. 2, EUT C 242 af 23.8.2013, s. 13, EUT C 38 af 8.2.2014, s. 16, EUT C 133 af 1.5.2014, s. 2)

(2014/C 360/05)

Offentliggørelsen af modeller til kort, der udstedes af medlemsstaternes udenrigsministerier til akkrediterede medlemmer af diplomatiske og konsulære repræsentationer og deres familiemedlemmer, jf. artikel 19, stk. 2, i Europa-Parlamentets og Rådets forordning (EF) nr. 562/2006 af 15. marts 2006 om indførelse af en fællesskabskodeks for personers grænsepassage (Schengengrænsekodeks) (1), er baseret på de oplysninger, medlemsstaterne indberetter til Kommissionen i overensstemmelse med artikel 34 i Schengengrænsekodeksen.

Ud over de oplysninger, der offentliggøres i Den Europæiske Unions Tidende, findes der på webstedet for Generaldirektoratet for Indre Anliggender oplysninger, der ajourføres hver måned.

LETLAND

Erstatter de oplysninger, der er offentliggjort i Den Europæiske Unions Tidende C 247 af 13.10.2006

Særlige identitetskort

Identitetskort udstedt af Udenrigministeriet

— Identitetskort i kategori A til diplomatisk personale (rødt) Disse kort udstedes til diplomatiske repræsentationers diplomatiske personale (f.eks. ambassadør, førstesekretær og attaché) og familiemedlemmer; på kortets bagside er det anført, at indehaveren er omfattet af de privilegier og immuniteter, der er foreskrevet i Wienerkonventionen om diplomatiske forbindelser: »Šīs apliecības uzrādītājs bauda visas privilēģijas un imunitātes, kas paredzētas 1961. gada 18. aprīļa Vīnes konvencijā »Par diplomātiskajām attiecībām««.

— Identitetskort i kategori B til teknisk og administrativt og personale (gult) Disse kort udstedes til teknisk og administrativt personale på diplomatiske repræsentationer; på bagsiden er det anført, at kortets indehaver delvis er omfattet af de privilegier og immuniteter, der er foreskrevet i Wienerkonventionens artikel 37, stk. 2, om diplomatiske forbindelser af 18. april 1961: »Šīs apliecības uzrādītājs bauda daļējas privilēģijas un imunitātes, kas paredzētas administratīvajiem un tehniskajiem darbiniekiem saskaņā ar 1961. gada 18. aprīļa Vīnes konvencijas »Par diplomātiskajām attiecībām« 37. panta 2. punktu«.

— Identitetskort i kategori C til personale i internationale organisationer (hvidt) Disse kort udstedes til personale i internationale organisationer og deres familiemedlemmer; på kortets bagside er det anført, at indehaveren er omfattet af de privilegier og immuniteter, der er foreskrevet i aftalen mellem Letland og den relevante internationale organisation: »Šīs apliecības uzrādītājs bauda daļējas privilēģijas un imunitātes, kas paredzētas līgumā starp Latvijas Republiku un attiecīgo starptautisko organizāciju«.

— Identitetskort i kategori D til konsulatsembedsmænd (blåt) Disse kort udstedes til konsulatsembedsmænd; på kortets bagside er det anført, at indehaveren er omfattet af alle de privilegier og immuniteter, der er foreskrevet i Wienerkonventionen om konsulære forbindelser: »Šīs apliecības uzrādītājs bauda visas privilēģijas un imunitātes, kas paredzētas 1963. gada 24. aprīļa Vīnes konvencijā »Par konsulārajām attiecībām««.

— Identitetskort i kategori F (grønt) findes i to udgaver: 1. Identitetskort i kategori F udstedt til tjenestepersonale ved en diplomatisk repræsentation; på bagsiden er det anført, at kortets indehaver delvis er omfattet af de privilegier og immuniteter, der er foreskrevet for tjenestepersonale i Wienerkonventionens artikel 37, stk. 3, om diplomatiske forbindelser af 18. april 1961: »Šīs apliecības uzrādītājs bauda daļējas privilēģijas un imunitātes, kas paredzētas vēstniecību apkalpojošam personālam saskaņā ar 1961. gada 18. aprīļa Vīnes konvencijas »Par diplomātiskajām attiecībām« 37. panta 3. punktu«. 2. Identitetskort i kategori F udstedt til private tjenestefolk ved en diplomatisk repræsentation; på bagsiden er det anført, at kortets indehaver delvis er omfattet af de privilegier og immuniteter, der er foreskrevet for tjenestepersonale i Wienerkonventionens artikel 37, stk. 4, om diplomatiske forbindelser af 18. april 1961: »Šīs apliecības uzrādītājs bauda daļējas privilēģijas un imunitātes, kas paredzētas vēstniecību apkalpojošam personālam saskaņā ar 1961. gada 18. aprīļa Vīnes konvencijas »Par diplomātiskajām attiecībām« 37. panta 4. punktu«.

Akkrediteringskort udstedt af det lettiske udenrigsministerium:

— Latvijas Republikas Ārlietu ministrijas akreditācijas karte Der er tale om et akkrediteringskort udstedt til journalister; kortet angiver indehaverens erhverv, »Žurnālists/Journalist«; kortet er gyldigt i et år og ikke efter den 31. december i udstedelsesåret.

Identitetskort i kategori A til diplomatisk personale (rødt)

Identitetskort i kategori B til teknisk og administrativt og personale (gult)

Identitetskort i kategori C til personale i internationale organisationer (hvidt)

Identitetskort i kategori D til konsulatsembedsmænd (blåt)

Æreskonsuler (grå farve)

Identitetskort i kategori F (grønt) findes i to udgaver:

— Identitetskort i kategori F udstedt til tjenestepersonale ved en diplomatisk repræsentation

— Identitetskort i kategori F udstedt til private tjenestefolk ved en diplomatisk repræsentation

Akkrediteringskort udstedt af det lettiske udenrigsministerium:

— Der er tale om et akkrediteringskort udstedt til journalister (grønt)

(1) EUT L 105 af 13.4.2006, s. 1.